**АРТИКУЛАЦИЈА ГЛАСА Ч**

Глас Ч спада у групу африката ако посматрамо категорију понашања ваздушне струје.То је дакле сливени глас.У српском језику спада у групу сугласника .

При изговору овог гласа предњи део језика у контакту са предњим делом тврдог непца(алвеолама) прави преграду.Стране језика се прислањају на горње кутњаке.Усне су благо истурене и заокружене.При изговору овог гласа гласнице не трепере што значи да је глас безвучан.

**Стимулација правилног изговора гласа Ч**

А) Са дететом организујемо игру кретања воза тако да логопед буде локомотива и изговара гласно ЧЧЧЧЧЧЧЧ а дете треба то да понови имитирајући вагон.У даљој игри логопед и дете замене места.

Пошто смо детету објаснили положај говорних органа при изговору овог гласа почињемо са изговором гласа Ч са вокалима(самогласницима)

Ч-А Ч-Е Ч-И Ч-О Ч-У.

Б) Следећи корак је увежбавање гласа кроз речи са гласом Ч на почетку такозвани иницијално место гласа.

Чаша,Чеда,Чика,Човек,Чува.........

Истим принципом увежбавамо глас Ч кроз речи у средини(медијални положај) и на крају (финални положај)

Тачка,Теча,Виче ,Коча,Туча........

Мач,Бич,Кључ,Обруч,Реч............

Увежбавање гласа у ова три положаја иницијални,медијални и финални траје у одређеном временском периоду.Не очекујемо од детета да ће моћи за један дан да изговори глас у сва три полозаја тако да је ово процес који траје.

В) Следећи корак је увежбавање гласа кроз дуже сегменте од речи а то је реченица на пример:

-Чича пије чај.

-Чај је у чајнику.

-Чеда једе чоколаду

-Часлав чита часопис ..........

Г) После реченица глас увежбавамо кроз песмице тиме што дете вежба и меморију учењем песме напамет а уједно покушава да кориговани глас користи спонтано.

**Семафор Чича Чича и чај**

Час је црвен Један чича Чича има обичај

Час је жут много прича да са румом пије чај

Час је ведар А кад прича онда мало јаче виче

Час је љут све велича и ловачке прича приче

Црвено око значи стој

На зелено крећи

Ако добро пазиш сад

Улицу ћеш прећи.

Д) Када смо глас увежбали постепено од краћих сегмената до дужих остаје нам увежбавање гласа кроз причање приче или разговора на задату тему.Тако примећујемо колико дете користи научени глас у спонтаном говору.

Пропратни материјал који нудимо детету су сличице са заступљеним гласом Ч,бојанке,налажење скривеног предмета тако што ћемо спојити бројеве по реду па добијени облик или предмет обојити и све оно што можемо на креативни начин понудити детеу.

Све ове вежбе неопходно је да логопед координише са дететом и родитељима како би имао пун увид у исправно коришћење методичких принципа и правила.

**ЛОГОПЕД**

**Татјана Петров**